布山縣

布山縣，古縣名，自秦至隋設縣，在今廣西桂平西南一帶。

始設於始皇帝三十三年（公元前 214 年），屬桂林郡。秦末，桂林郡更名為鬱林州，布山縣屬鬱林州，屬南海尉趙佗建立的南越國。漢元鼎六年（公元前 111 年）布山縣屬鬱林郡。布山縣治所和鬱林郡治所均在今桂平市。王莽新朝（公元 9 年至 23 年）改鬱林郡為鬱平郡，布山縣屬鬱平郡。三國時期鬱林郡布山縣屬吳國，郡治所和縣治所均設於此。晉（公元 281 年至 420 年）布山縣仍屬鬱林郡。 南北朝宋、齊時代（公元 420 年至 502 年）置布山、鬱平、懷安三縣，屬鬱林郡。梁（公元 503 至 557 年）、陳（公元 558 至 589 年）時代，布山屬南定州。隋開皇十年（公元 590 年）南定州改尹州，故布山屬尹州。大業二年（公元 606 年），布山、龍山、武平、懷澤並稱鬱林縣，同屬廣州。從此不復襲布山縣之名。

簡介

布山縣是中國古代的縣，秦朝統一嶺南設桂林郡（今廣西主體），布山縣正是桂林郡郡治所在。漢朝將桂林郡改叫鬱林郡，其治布山如故。直至隋朝大業二年 (公元 606 年) 布山縣因歷經分分合合後而易名消失在歷史長河中。對於布山今何在有多種說法，其中主流認同在今廣西貴港（另一種普遍說法在廣西桂平）。現存的《漢書》、《廣西通志》等 20 本上的史書，均對布山縣作有記載。20 世紀 80 年代在廣西貴港縣城效出土 “布山” 銘文文物，更於 21 世紀初在貴港老城發掘漢代城池。

文史記載（簡，列示較為詳細的）

★★《漢書》—— 班固 (東漢)★★

鬱林郡，故秦桂林郡，屬尉佗。武帝元鼎六年開。更名，有小溪川水七，並行三千一百一十里。莽曰鬱平。屬交州。戶萬二千四百一十五，口七萬一千一百六十二。縣十二：布山，安廣，阿林，廣鬱（鬱水首受夜郎豚水東至四會入海，過郡四行四千三十里）中留，桂林，潭中（莽曰中潭）臨塵（朱涯水入領方。又有斤南水。又有侵離水行七百里。莽曰監塵）定周（周水首受無斂，東入潭行七百九十里）增食（驩水首受牂柯東界入朱涯水行五百七十里）領方（斤南水入鬱。又有墧水。都尉治）雍雞（有關）

蒼梧郡縣十：廣信，猛陵（龍山，合水所出，南至布山入海。莽曰猛陸）

★★《水經注》—— 酈道元 (北魏)★★

鬱林郡，應劭《地理風俗記》曰：《周禮》鬱人掌裸器，凡祭醊賓客之裸事，和鬱鬯以實樽彝。一曰：鬱人所貢，因氏郡矣。… 牂柯水逕廣鬱縣為鬱水。又東北逕領方縣北，又東逕布山縣北，鬱林郡治也。吳陸績曰：從今以後六十年，車同軌，書同文。

★★隋書 —— 魏徵 等 (唐)★★

鬱林郡 (梁置定州後改南定州。平陳改為尹州，大業初改為鬱州。) 統縣十二：鬱林 (舊置鬱林郡。平陳郡廢。大業初又置郡，又廢武平、龍山、懷澤、布山四縣入。) 鬱平、阿林、石南、桂平（梁置桂平郡。平陳，郡廢。大業初又廢皇化縣入。)……

★★通典 —— 杜佑 (唐)★★

潯江郡領縣三：桂平 (漢布山縣地。) 皇化 (漢阿林縣地。) 大賓 (漢布山縣地。)；臨江郡領縣六：平南、大同 (漢布山縣地)……

★★唐書 —— 劉昫 等 (後晉)★★

潯州隋鬱林郡之桂平縣。貞觀七年，置潯州。十二年廢潯州，以四縣屬龔州。後復置潯州，以桂平、大賓、皇化來屬，又省陵江入桂平。天寶元年改為潯江郡，乾元元年復為潯州。領縣四：桂平（漢布山縣，鬱林郡所治也。隋為桂平縣。武德年，屬貴州。貞觀初，屬燕州。七年，屬潯州。十二年，州廢，屬龔州。復置潯州）皇化（漢阿林縣）……

貴州隋鬱林郡。武德四年，平蕭銑，置南尹州總管府，管南尹、南晉、南簡、南方、白、藤、南容、越、繡九州。南尹州領鬱林、馬嶺、安城、鬱平、石南、桂平、嶺山、興德、潮水、懷澤十一縣。七年罷都督府，九年改南尹為貴州。天寶元年改為懷澤郡。乾元元年復為貴州也。舊領縣八：鬱平（漢谷永為鬱林太守降烏滸人十萬開七縣，即此也。烏滸之俗：男女同川而浴；生首子食之，雲宜弟；娶妻美讓兄；相習以鼻飲。秦平天下，始招慰之，置桂林郡。鬱江，在州東）

★★讀史方輿紀要 —— 顧祖禹 (清)★★

桂平縣：布山廢縣府西五十里。漢縣，鬱林郡治也。後皆因之。梁析置桂平縣，又改置鬱林縣為郡治，以布山縣屬焉。《城邑考》：宋嘉七年，舊址增拓有子城、尋圮。嘉泰初，復營土垣，環以濠塹。景定三年，易以磚石，移築於城西高原。元至元十七年，城廢。明洪武六年，復營治。十五年、二十九年，相繼增拓，東西鑿濠，南北際江。景泰四年、成化二年，又復修築。崇禎七年，亦嘗繕葺。有門六，城周七里有奇。

貴縣：漢廣鬱縣地晉曰鬱平，唐為貴州治。《新唐書》貴州治鬱林，誤也；《勝覽》雲：縣西有鬱林郡城遺址，吳陸績為太守時築。似未可據；《新唐書》貴州有龍山府。

★★廣西通志 ——（清）★★

鬱林郡，秦置。（今潯州府貴縣為郡治，又慶遠、思恩、田州、南寧、新寧、隆安、上思、歸德、果化、忠州、太平諸府州縣地。領縣九，內五縣在今廣西境）

布山，漢舊縣。（今貴縣及桂平、興業二縣地）；阿林，漢舊縣。（今桂平縣地）；陰平，本漢廣鬱縣，吳改名。（今興業縣地）；臨浦，本漢領方縣，吳改名。（今賓州及武緣、遷江、上林、宣化、永淳諸縣地）；安廣，漢舊縣。（今橫州地）

★★貴縣誌 ——（清）★★

水經注雲鬰水東逕布山縣北鬰林郡治也又東入阿林縣潭水（今桂平北江）注之則布山在上流而阿林在下，易然古鬰林郡既在今貴縣治則舊布山縣即在今貴縣治；廣西通志沿革表於貴縣之下大書布山縣者，而桂平縣之下分注布山縣地者，通志撰於前明。

★★貴縣誌 ——（民國）★★

貴縣為漢鬱林郡治，亦即布山縣治。後下迄六朝。雖領縣損益不常，其治布山如故。按鬱林郡故城在縣東南三里 (舊志作縣南三里)，鬱江當前，南山後峙。與《水經注》“鬱水東逕布山縣北鬱林郡治也” 之若合符契。故城相傳為吳太守陸績所築。又故城附近有陸公井，一名橘井，相傳為陸績所鑿。又郭北里有顯廟岡，一作顯朝岡，元和郡縣誌雲：陸績為太守，每登此岡，制渾天圖。又縣治東北有谷公井，相傳為漢太守谷永所開，並見通志及府縣各志，遺蹟俱存。凡此皆足證貴縣之為漢鬱林郡治。今請再證布山縣治之在貴縣。按北山又名龍山，在縣北二十里，上有巨潭，山口有石牛廟，相傳天旱則祀石牛，塗泥於背，塗鹽於口即雨。並見通志及府縣各志。廟雖久廢，石牛猶存，顧微廣州記雲：鬱林郡北有大山，其高隱天，上有池，有石牛在池下，民常祀之。歲旱百姓殺牛祀雨，以牛血和泥，厚泥石牛背。祀畢，天雨洪注，洗石牛背泥盡而後晴。其言與舊志悉合。而府志引錦繡萬花谷諸書，謂漢布山縣糖牛與蛇同穴，牛嗜鹽，以手裹皮塗鹽入穴引出之，取其角為器。事雖不經，而因用鹽引糖牛遂創以鹽祀石牛之儀足徵實為布山之古習，又張勃地理志、太康地記皆載：鬱林布山縣馬嶺產冷石。按馬嶺山一名馬度山，以今縣西北七十里，隋馬度廢縣故城在焉，凡此皆足證貴縣之為漢布山治。或疑布山當屬諸桂平，且以舊唐書地理志 “桂平漢布山縣鬱林郡治也” 諸說為證。顧桂平諸縣之地，雖昔屬布山，實非郡縣治所。故新唐書於桂平下注雲：本屬貴州 (今貴縣)。已糾正舊書之謬。既稱為屬，則非治所可知，民國桂平縣誌雲：布山舊跡府西何處，遺蹟無徵，難從臆說，似未可因桂平曾屬布山，遂強指為布山縣治也。

★★桂平縣誌 ——（民國）★★

“唐頌，字德雅，番禺人。以孝為布山令，時布山民夷雜居，號稱難治。頌挫強撫弱，惠及鰥寡，民甚感之，及卒，立祠以祀。”

考古發掘

1980 年代在羅泊灣一號墓出土器物 1000 多件，其中銅器 192 件，鐵器 20 多件，漆器 800 餘件（片）。有不少漆耳環、漆盤的底部烙印有 “布山” 二字和銘刻有 “布、析” 銅鼎、“布、十三斤” 銅桶、“布七斤、布八斤四兩” 直筒形銅中等器物帶銘文。

2008 年 5 月 29 日，在貴縣舊政府府址發據漢代古城遺址和漢代城內運河，其中出土的 “萬歲” 瓦當和雲紋箭頭瓦當與廣州南越王宮署所用瓦當一模一樣，表明南越國時期貴港是南越國的行宮。根據發據的 “永元四年”、“永元十年” 的瓦片確定為漢代城址，發據表明該官署沿用至唐宋時期。